
Z A P I S N I K
16. sjednice Vijeća Mjesnog odbora Čulinec
održane 31. kolovoza 2022. godine
u sjedištu Mjesnog odbora, Ulica Badema 2a
s početkom u 17:00 sati
NAZOČNI ČLANOVI VIJEĆA:

Mario Kolar, Damir Škarić, Hrvoje Holler, Suzana Benc i Jadranka Petrović.
Predsjedava Mario Kolar, predsjednik Vijeća.

Zapisnik vodi; Mario Kolar, predsjednik VMO Čulinec.
Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 16. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 14. sjednice održane 17. lipnja i 15. sjednice Vijeća, održane  04. srpnja 2022.
Predsjednik  predlaže dopunu dnevnog reda:

· Prijedlog Vijeću gradske četvrti Donja Dubrava za izmjenom Plana MKA za 2022.g.

Na prijedlog predsjednika Vijeće jednoglasno utvrđuje dnevni red 
D N E V N I   R E D
1. Prijedlog Vijeću gradske četvrti Donja Dubrava za izmjenom Plana MKA za 2022.g.
2. Aktualna komunalna problematika,

3. Pitanja, prijedlozi i obavijesti.

Ad 1. Prijedlog Vijeću gradske četvrti Donja Dubrava za izmjenom Plana MKA za 2022. godinu.
Predsjednik VMO Čulinec, usmeno obavještava članove Vijeća o prijedlogu da se Vijeću gradske četvrti  Donja Dubrava dostavi zaključak sa prijedlogom za izmjenu plana MKA za Donju Dubravu u 2022. godini, akcije planirane za MO Čulinec.
Naime,  VMO Čulinec zaključilo je prilikom davanja prijedloga akcija za plan MKA kako za 2022. godinu tako i za 2023. godinu, da ne planira niti jednu ulicu za sanaciju dok nadležne službe VIO i GPZ ne izvrše izmjene vodovodne i plinske infrastrukture. 
VGČ Donja Dubrava planom MKA za 2021. i 2022. godinu planirala je sanaciju 3 ulica (2021. ul Jela i 2023, ul Jela i Jablana). Kako su se u istim ulicama morale prethodno izvršiti redovne izmjene infrastrukture (VIO i GPZ), sredstva koja su planirana za sanaciju tih ulica su ostala neiskorištena za MO Čulinec, čime je MO Čulinec ostao zakinut u 2021. godini za cca 570.000,00 kn, a u 2022. će također ostati zakinut za 1.115.000,00 kn planiranih sredstava kako početak izmjene infrastrukture vodovodne mreže tako i plinske nije još niti počeo u ulicama Jela ili Jablana. Važno je i za naglasiti da su u plan MKA trebale biti stavljene umjesto ulica Jela i Jablana ulice Bršljana i Čempresa, a u kojima je barem izmjena plinske mreže izvršena, a iste ulice su bile u planu VIO za izvršenje u 2022. godini. 
Kako niti jedno od predviđenih radova VIO i GPZ za MO Čulinec nije još počelo, jasno je da se izmjena mreže neće izvršiti do kraja ove godine, odnosno kako će sredstva biti potrebita možda tek u 2023. godini (???) građani MO Čulinec biti će zakinut za ukupno cca 1.685.000,00 kuna, a koja sredstva će većinom u konačnici ostati i neiskorištena, no uz najbitniju činjenicu, da će stanovnici Čulinca biti zakinuti za druge planirane akcije. Vijeće MO Čulinec do sada je, a kao što će i u budućnosti inzistirati na davanju prioriteta izgradnji parkova, igrališta i drugih prostora, sa posebnim naglaskom da sredstva od 1.685.000,00 kn bi bila dostatna za sve prijedloge koje je Vijeće MO Čulinec dostavilo, a čime bi sa završetkom 2022. godine, Čulinec bio izgrađen sukladno strategiji VMO Čulinec za 2021-2025 godine, a sanacija prometnica bi se mogla (trebala) izvršavati tek po izvedbi izmjena infrastrukture, pa makar bilo i potrebno čekati novi plan MKA u narednoj godini. 

Iskustvo i činjenice proizašle iz ove situacije ukazuju da bi upravo takvo postupanje bilo najsvrsishodnije naglasio je uvodno Predsjednik VMO Čulinec. 

U raspravi sudjeluju: Mario Kolar, Damir Škarić, Hrvoje Holler, Suzana Benc i Jadranka Petrović.
Vijeće  jednoglasno donosi, 
Z A K L J U Č A K
Vijeće Mjesnog odbora Čulinec razmotrilo je zahtjev te se potpuno slaže sa prijedlogom za dostavu zaključka VMO Čulinec kojime se nadležnom VGČ Donja Dubrava predlaže žurna izmjena planiranih MKA Donje Dubrave na području MO Čulinec. 

Nakon rasprave donose se zaključak kojime VMO Čulinec predlaže VGČ Donja Dubrava izmjenu „Programa održavanja komunalne infrastrukture na području Gradske četvrti Donja Dubrava u 2022. (Službeni glasnik Grada Zagreba 5/22, 17/22) na području MO Čulinec na način:

1. Da za redne brojeve 1. i 2. Programa, javnoprometne površine i objekti, uređenje kolnika u ulicama jela i jablana VGČ pokrene izmjene (brisanje iz programa) 
2. Da VGČ pokrene izmjene „Plana komunalnih aktivnosti Gradske četvrti Donja Dubrava u 2022. (Službeni glasnik Grada Zagreba 12/22) na području MO Čulinec na način da sukladno redu prioriteta VMO Čulinec nadopuni predmetni Plan u točkama kako slijedi dolje sa akcijama koje se mogu provesti do kraja 2023. godine i za koje VGČ smatra da su izvedive.

VMO Čulinec predložilo je upravo one akcije čije je izvršenje najizglednije u periodu do kraja 2022. godine i to;. 

2. IGRALIŠTA I ZELENE POVRŠINE

2.1. NOVE AKCIJE U 2022. na način;

	REDNI BROJ
	LOKACIJA - OBJEKT
	MJESNI ODBOR
	OPIS RADOVA / USLUGE / OPREME
	VRIJEDNOST U KUNAMA

	1.
	Dječje igralište – ulica dunja k.č. 601/43 k.o. Resnik
	Čulinec
	postavljanje 2 klupe i 1 stol sjeverno od stola za stolni tenis
	

	2.
	Objekt MO Čulinec, Badema 2a
	Čulinec
	postavljanje 2 klupe i 1 stol desno od ulaza u prostorije MO Čulinec
	

	3.
	Dječje igralište – ulica bršljana k.č. 561/9 k.o. Resnik
	Čulinec
	postavljanje 2 klupe i 1 stol desno od ulaza u prostorije MO Čulinec
	

	4.
	ulica krušaka k.č. 601/31, 601/56 k.o. Resnik
	Čulinec
	Postavljanje workout parka sa dodatne 2 klupe i 1 stol sjeverno na prostoru k.č 601/31
	


3. OBJEKTI MJESNE SAMOUPRAVE
3.1. NOVE AKCIJE U 2022

	REDNI BROJ
	LOKACIJA - OBJEKT
	MJESNI ODBOR
	OPIS RADOVA / USLUGE / OPREME
	VRIJEDNOST U KUNAMA

	1.
	MO Čulinec, Badema 2a
	Čulinec
	Izmjena prozora na objektu te sanacija dimnjaka
	


4. DRUGI JAVNI OBJEKTI I POVRŠINE
4.1. NOVE AKCIJE U 2022.

 

	REDNI BROJ
	LOKACIJA - OBJEKT
	MJESNI ODBOR
	OPIS RADOVA / USLUGE / OPREME
	VRIJEDNOST U KUNAMA

	1.
	Šuma k.č. 1530 k.o. Resnik
	Čulinec
	Otkup šume 
	

	
	UKUPNO
	


Ad. 2 Aktualna komunalna problematika,

Predsjednik Vijeća mjesnog odbora otvara točku te vijećnici VMO iznose prijedloge

U raspravi sudjeluju: Mario Kolar, Damir Škarić, Hrvoje Holler, Suzana Benc i Jadranka Petrović.

2.1 Zeleni otoci
VMO na prijedlog vijećnika otvara raspravu u svezi zelenih otoka i to;

1. Zeleni otok u ulici bagrema, nasuprot kapelice – neurednost i neugodni mirisi od istoga

2. Zeleni otok u ulici Josipa Rožića – smetnja za vidljivost prometa

VMO Čulinec razmotrilo je 
pitanje vijećnika te sa 3 glasa suzdržana, jednim ZA i jednim PROTIV 
· U raspravi sudjeluju: Mario Kolar, Hrvoje Holler, Jadranka Petrović, Suzana Benc, 
Vijeće sa tri (3) glasa ZA i jednim (1) SUZDRŽANIM i (1)glasom PROTIV donosi
2.1.
Z A K LJ U Č A K

o postavljanju nadzorne kamere i znaka za postojanje video nadzora na zelenom otoku ispred kapelice
1. Vijeće Mjesnog odbora ukazuje na problem neugodnih mirisa i neurednosti na zelenom otoku – Ulica bagrema nasuprot kapelice te predlaže postavljanje video nadzora i znak da je prostor pod video nadzorom.
2. Ovaj zaključak se dostavlja Gradskoj četvrti Donja Dubrava na daljnje postupanje.
2.2.

Vijeće jednoglasno donosi
Z A K LJ U Č A K

o postavljanju prometnog ogledala 

1. Vijeće Mjesnog odbora smatra potrebitim postavljanje prometnog ogledala nasuprot ulice Zdravka Horvatića u smjeru Čulinečke ceste.
2. Ovaj zaključak se dostavlja Gradskoj četvrti Donja Dubrava na daljnje postupanje.
2.3
VMO na prijedlog vijećnika otvara raspravu u svezi postavljanja znaka zabrane pristupa psima. Naime, uočeno je da na području Čulinca veći broj građana posjeduje pse sa kojima neposredno dolazi na prostore koji su predviđeni i opremljeni kao dječja igrališta te je potrebno postaviti i oznake kojima se zabranjuje ulazak istima u ograđene prostore igrališta.
VMO Čulinec razmotrilo je  te jednoglasno donosi, (izuzev za lokaciju u ulici Dunja, 4 ZA i jedan suzdržan)
Z A K LJ U Č A K

o prijedlogu za postavljanje znaka zabrane šetanja pasa na području

MO Čulinec
1. Vijeće traži postavljanje znakove zabrane šetanja pasa na sljedećim lokacijama:

- Ulica badema 2a (prostor MO Čulinec)

- dječje igralište u Ulici borova

- prostor igrališta za stolni tenis u Ulici dunja

      2. Ovaj zaključak dostavlja se vijeću Gradske četvrti Donja Dubrava na daljnje postupanje.
2.4

VMO na prijedlog vijećnika otvara raspravu u svezi Poziva komunalnom redarstvu grada Zagreba za provedbu nadzora na području MO Čulinec sukladno Odluci o uvjetima i načinu držanja kućnih ljubimaca i načinu postupanja s napuštenim i izgubljenim životinjama za nadzor držanja. Naime, uočeno je da na području Čulinca veći broj građana ne poštuje odredbe navedene Odluke te se traži nadzor nadležne službe.
VMO Čulinec razmotrilo je prijedlog te jednoglasno donosi, 

Z A K LJ U Č A K

o prijedlogu za provedbu nadzora komunalnog redarstva sukladno odluci o uvjetima i načina držanja kućnih ljubimaca
1. Vijeće traži od komunalnog redarstva češći nadzor na području MO Čulinec sukladno odluci o uvjetima i načinu držanja kućnih ljubimaca, uočeno je da veći broj građana ne poštuje odredbe navedene odluke.

2. Ovaj zaključak dostavlja Komunalnom redarstvu na daljnje postupanje i Vijeću 

      Gradske četvrti Donja Dubrava na znanje.
2.5.Postavljanje koša za smeće na prostoru uz ulicu dunja, kod klupa igrališta za stolni tenis.

VMO na prijedlog vijećnika otvara raspravu u svezi postavljanja koša za smeće na prostoru uz ulicu dunja, kod klupa igrališta za stolni tenis. Naime, uočeno je da na istom prostoru sada boravi dosta građana kao i djece koja kontinuirano donose prehrambene proizvode a za koje nema adekvatnog spremnika za odlaganje ambalaže. Također, neposredno uz stolove za stolni tenis se okupljaju i građani te i borave tijekom lijepih dana te se traži postavljanje koša. 
VMO Čulinec razmotrilo je prijedlog te, sa 4 glasa ZA i jednim suzdržanim glasom) donosi 
Z A K LJ U Č A K
o postavljanju koša za smeće u Ulici dunja kod klupa pored stola za stolni tenis

1. Vijeće Mjesnog odbora Čulinec traži postavljane koša za smeće u Ulici dunja  kod klupa pored stola za stolni tenis, naime tokom lijepog vremena okupljaju se građani i kontinuirano imaju ostatke ambalaže koje nemaju kamo odložiti. 
2. Ovaj zaključak se dostavlja Gradskoj četvrti Donja Dubrava na daljnje postupanje.

2.6.
VMO na prijedlog vijećnika otvara raspravu u svezi obrezivanje grana – uklanjanje drveća u ulici Palma, nasuprot NK Čulinec. Naime, uočeno je da je istoj lokaciji, neposredno uz stup javne rasvjete izraslo drveće koje je svojom visinom nadmašilo i stup javne rasvjete te rasvjetno tijelo koje se na stupu nalazi ne može osvjetljavati prostor ulice, a pogotovo ulaz u šumu kako je to rasvjetno tijelo zadnje do šume. 
VMO Čulinec razmotrilo je prijedlog te jednoglasno donosi

Z A K LJ U Č A K
o orezivanju drveća koje raste neposredno uz stup javne rasvjete u Ulici palma

nasuprot NK Čulinec

1. Vijeće Mjesnog odbora Čulinec je uočilo problem u Ulici palma preko puta NK Čulinec, naime krošnje drveća koje rastu neposredno uz stup javne rasvjete svojim granama zaklanjaju rasvjetno tijelo koje ne može osvjetljavati predviđeni prostor ulice, pogotovo ulaz u šumu. Vijeće predlaže orezivanje i uklanjanje grana

2. Ovaj zaključak se dostavlja Gradskoj četvrti Donja Dubrava na daljnje postupanje.
2.7. uklanjanje naslaga trave i zemlje sa kolnika
VMO na prijedlog vijećnika otvara raspravu u svezi uklanjanje naslaga trave i zemlje sa kolnika. Naime, VMO Čulinec tijekom 2021. godine dostavilo je zaključak kojim od nadležnog tijela za brigu o stanju javnih prometnica i kolnika traži uklanjanje korova koji je zarastao pojedine kolnike na području MO Čulinec a posebno u ulicama badema i palma. 
VMO Čulinec razmotrilo je prijedlog te jednoglasno donosi

Z A K LJ U Č A K

o uklanjanju naslaga trave i zemlje sa kolnika

1. Vijeće Mjesnog odbora ukazuje na problem naslage trave i zemlje na kolnicima, koja narušavaju izgled prometnica i sigurnost na istim.
2. Vijeće predlaže čišćenje kolnika od naslage trave i zemlje u Ulici badema i Ulici Palma, te na ostalim prometnicama u MO Čulinec gdje se pojedinačno nalaze iste naslage
3. Ovaj zaključak se dostavlja Gradskoj četvrti Donja Dubrava na daljnje postupanje.

Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga

	Predsjednik vijeća 
	· Moli na uvid kopiju ugovora NK Čulinec – Grad Zagreb


Dovršeno u 19:00 sati.
KLASA: 024-08/22-003/1567
URBROJ:251-13-11-4-22/2
U Zagrebu, 31. kolovoza 2022.
Zapisnik sastavio: 

    Mario Kolar

